CELEX: 32010D0370
Language: sl
Date: 2010-07-01 00:00:00
Title: 2010/370/: Sklep Komisije z dne 1. julija 2010 o dodelitvi dodatnih dni na morju Španiji v razdelkih ICES VIIIc in IXa z izjemo Cadiškega zaliva (notificirano pod dokumentarno številko C(2010) 4330)

2.7.2010   
            
            
               SL
            
            
               Uradni list Evropske unije
            
            
               L 168/22
            
         SKLEP KOMISIJE
   z dne 1. julija 2010
   o dodelitvi dodatnih dni na morju Španiji v razdelkih ICES VIIIc in IXa z izjemo Cadiškega zaliva
   (notificirano pod dokumentarno številko C(2010) 4330)
   (Besedilo v španskem jeziku je edino verodostojno)
   (2010/370/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 43/2009 z dne 16. januarja 2009 o določitvi ribolovnih možnosti za leto 2009 in s tem povezanih pogojev za nekatere staleže rib in skupine staležev rib, ki se uporabljajo v vodah Skupnosti, in za plovila Skupnosti v vodah, kjer so potrebne (1) omejitve ulova, ter zlasti točke 9 Priloge IIB k Uredbi,
   ob upoštevanju naslednjega:
   
               (1)
            
            
               Točka 7 Priloge IIB k Uredbi (ES) št. 43/2009 določa največje število dni, ko so ribiška plovila Unije, skupne dolžine 10 m ali več, ki imajo na krovu vlečne mreže danske potegalke in podobno orodje z mrežnimi očesi, velikimi 32 mm ali več, zabodne mreže z velikostjo mrežnega očesa 60 mm ali več ter pridnene parangale, lahko prisotna v razdelkih ICES VIIIc in IXa z izjemo Cadiškega zaliva, od 1. februarja 2009 do 31. januarja 2010.
            
         
               (2)
            
            
               Po točki 9 Priloge IIB lahko Komisija na podlagi dokončne prekinitve ribolovnih aktivnosti po 1. januarju 2004 dodeli dodatno število dni na morju, ko sme biti plovilo prisotno v geografskem območju, če ima na krovu tako ribolovno orodje.
            
         
               (3)
            
            
               Španija je 11. novembra 2009 predložila podatke, ki kažejo, da je dvanajst ribiških plovil prekinilo dejavnost po 1. januarju 2004. Glede na predložene podatke in ob upoštevanju metode izračuna iz točke 9.1 Priloge IIB se Španiji za obdobje od 1. februarja 2009 do 31. januarja 2010 dodeli devet dodatnih dni na morju za plovila, ki imajo na krovu ribolovno orodje določeno v točki 3 navedene priloge.
            
         
               (4)
            
            
               Ukrepi, predvideni s tem sklepom, so v skladu z mnenjem Odbora za sektor ribištva in ribogojstva –
            
         SPREJELA NASLEDNJ SKLEP:
   Člen 1
   Največje število dni, ko sme ribiško plovilo, ki pluje pod zastavo Španije in ima na krovu ribolovno orodje iz točke 3 Priloge IIB k Uredbi (ES) št. 43/2009 ter za katero ne velja noben poseben pogoj iz točke 7.2 navedene priloge, biti prisotno v razdelkih ICES VIIIc in IXa z izjemo Cadiškega zaliva, kakor je določeno v razpredelnici I navedene priloge, se popravi na 184 dni na leto.
   Člen 2
   Ta sklep je naslovljen na Kraljevino Španijo.
   
      V Bruslju, 1. julija 2010
      
         
            Za Komisijo
         
         Maria DAMANAKI
         
            Članica Komisije
         
      
   
   
      (1)  UL L 22, 26.1.2009, str. 1.